EkBass/fiwiki-20250220-pages-articles huggingface dataset:
Carl Georg Jägerhorn

Carl Georg Jägerhorn (2. joulukuuta 1866 Helsinki – 23. marraskuuta 1945 Helsinki) oli suomalainen juristi ja virka- ja valtiopäivämies.Ylioppilasmatrikkeli 1853–1899: Jägerhorn Carl Georg Viitattu 13.5.2021. Jägerhornin vanhemmat olivat kuvernööri, valtioneuvos Carl Johan Jägerhorn ja Lovisa Henrika Angelika von Knorring ja puolisot vuodesta 1896 Viola Karolina Elisabet Schlüter (k. 1919) ja vuodesta 1933 Ruth Dagmar Gothoni, entinen Silander. Jägerhorn tuli ylioppilaaksi Helsingissä 1886, suoritti oikeustutkinnon 1890 ja sai varatuomarin arvon 1894. Hän oli senaatin palveluksessa ylimääräisenä kopistina vuodesta 1894 ja kirkollistoimituskunnan kanslistina 1906–1916, minkä jälkeen hän toimi asianajajana Helsingissä. Jägerhorn oli aatelissäädyssä edustaja valtiopäivillä 1897, 1899, 1900, 1904–1905 ja 1905–1906.Förteckning öfver Finlands till landtdagen i Helsingfors år 1897 församlade Ridderskap och Adel. Protokoll förda hos Finlands Ridderskap och Adel vid Landtdagen 1897. Tredje häftet. Helsingfors: Helsingfors Centraltryckeri, 1897, ss. 1699-1707.Förteckning öfver Finlands till urtima landtdagen i Helsingfors år 1899 församlade Ridderskap och Adel. Protokoll fördt hos Finlands Ridderskap och Adel vid Urtima Landtdagen år 1899. Helsingfors: Helsingfors Centraltryckeri, 1899, ss. 207-215.Förteckning öfver Finlands till landtdagen i Helsingfors år 1900 församlade Ridderskap och Adel. Protokoll förda hos Finlands Ridderskap och Adel vid Landtdagen år 1900. Tredje häftet. Helsingfors: Helsingfors Centraltryckeri, 1900, ss. 1117-1125.Förteckning öfver Finlands till landtdagen i Helsingfors år 1904–1905 församlade Ridderskap och Adel. Protokoll förda hos Finlands Ridderskap och Adel vid Landtdagen år 1904–1905. Andra häftet. Helsingfors: Helsingfors Centraltryckeri, 1905, ss. 795-804.Förteckning öfver Finlands till urtima landtdagen i Helsingfors år 1905–1906 församlade Ridderskap och Adel. Protokoll förda hos Finlands Ridderskap och Adel vid Landtdagen år 1905–1906. Andra häftet. Helsingfors: Helsingfors Centraltryckeri, 1907, ss. 945-954. ==Lähteet== Luokka:Suomalaiset juristit Luokka:Suomalaiset asianajajat Luokka:Suomen suuriruhtinaskunnan virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1866 syntyneet Luokka:Vuonna 1945 kuolleet
Mariann

Mariann on naisen etunimi. Se on yhdistelmä nimistä Maria ja Anna (Jeesuksen äidin ja isoäidin etunimet).Lempiäinen 2004, s. 150, 153. Digi- ja väestötietoviraston mukaan Mariann on tammikuuhun 2025 mennessä ollut Suomessa virallisena etunimenä noin 540 naisella. == Nimipäivä == Norjassa Mariannilla on nimipäivä 21. marraskuuta. == Tunnettuja Mariann-nimisiä == * Mariann Fischer Boel (s. 1943), tanskalainen poliitikko * Mariann Budde (s. 1959), yhdysvaltalainen piispa * Mariann Knudsen (s. 1984), tanskalainen jalkapalloilija == Lähteet == == Aiheesta muualla == * Etunimien taivutus: Mariann (Kotimaisten kielten keskuksen verkkojulkaisu) Luokka:Etunimet
Edla Saarto

Edla Saarto (o.s. Sandell) oli suomalainen työväenliikkeen naisaktivisti, joka toimi vuonna 1909 Rautateollisuus Oy Pyrkijän ensimmäisenä naispuolisena sihteerinä ja hoiti yhtiön sihteerin ja kirjanpitäjän tehtäviä vuoteen 1915 astiImpivaara, Ilmo (1956) Rautateollisuus OY Pyrkijä 1906-1954. Turku: Rautateollisuus oy Pyrkijä 1956. s. 78–79.. Sandellin kirjoitti Marseljeesin sävelmään runon nimeltä Aatteen puolesta, joka julkaistiin vuoden 1901 joululehdessä. Saksalaisen Jacob Audorfin vuodelta 1864 oleva Marseljeesin sävelmään tehdyn "Työläismarsejeesin" sanoituksen henki on läheinen Edla Saarron Aatteen puolesta runolle. Runon alkuTyöväen Lauluja (1907) Ammattilaisten kirjapaino, s. 22.: Saarron sanoitus on tullut tunnetuksi muun muassa Reijo Frankin tulkitsemana. Sittemmin teos löysi paikkansa työväenlaulujen joukostaRantanen, Saijaleena (2007) Käy eespäin väki voimakas! Joukkolaulu suurlakkotapahtumissa Tampereella ja Helsingissä 1905. Pro-gradu tutkielma. Tampereen yliopisto, sivu 75.. Saarron sanoihin päättyi kokouspöytäkirjanForssan kokouspöytäkirja 1903. Marxists.org. mukaan vuoden 1903 Forssan kokous, jossa Suomen työväenliike muuttui Suomen Sosiaalidemokraattiseksi puolueeksi. Teosta on esittänyt myös Juho Koskelo, jonka esittämä "Marseljeesi" on tallennettu Yhdysvalloissa New Jerseyssä 1919Discography of American Historical Recordings. Victor matrix B-22861. Marseljeesi. Juho Koskelo. == Julkaisuja == Saarto, Edla. Aatteen puolesta. Marseljeesin suomenkielinen sanoitus. Kuunneltavissa Ylen Elävässä arkistossa. == Lähteet == * Impivaara, Ilmo, Rautateollisuus OY Pyrkijä 1906-1954. Turku: Rautateollisuus oy Pyrkijä 1956 * Rantanen, Saijaleena (2007) Käy eespäin väki voimakas! Joukkolaulu suurlakkotapahtumissa Tampereella ja Helsingissä 1905. Pro-gradu tutkielma. Tampereen yliopisto === Viitteet === Luokka:Suomalaiset henkilöt Luokka:Työväenmusiikki Luokka:Vuonna 1884 syntyneet Luokka:Vuonna 1970 kuolleet
Tatjana Devjatova

Tatjana Nikolajevna Devjatova (, ; s. 19. syyskuuta 1948 Kupjansk) on ukrainalainen Neuvostoliittoa edustanut uimari. Hän kuului Neuvostoliiton pronssia voittaneeseen joukkueeseen 4 × 100 metrin sekauintiviestissä Tokion kesäolympialaisissa 1964. 100 metrin perhosuinnissa hän sijoittui seitsemänneksitoista. Devjatova kilpaili myös Méxicon olympialaisissa 1968 sijoittuen 100 metrin perhosuinnissa kymmenenneksi ja 200 metrin perhosuinnissa yhdeksänneksi. Hän voitti EM-pronssia 4 × 100 metrin sekauintiviestissä Utrechtissa 1966. Devjatova saavutti urallaan myös kahdeksan perhosuinnin Neuvostoliiton mestaruutta. == Lähteet == Luokka:Ukrainalaiset uimarit Luokka:Ukrainalaiset olympiamitalistit Luokka:Neuvostoliittolaiset uimarit Luokka:Neuvostoliittolaiset olympiamitalistit Luokka:Vuonna 1948 syntyneet Luokka:Elävät henkilöt
Ján Švehlík

Ján Švehlík (s. 17. tammikuuta 1950 Lovča) on Tšekkoslovakiaa edustanut slovakialainen jalkapalloilija ja jalkapallovalmentaja, joka oli pelipaikaltaan keskikenttäpelaaja. Hän oli Tšekkoslovakian maajoukkueessa voittamassa Euroopan-mestaruutta vuonna 1976. Švehlík edusti Slovan Bratislavaa kausina 1969–1976 ja 1977–1982 sekä Dukla Prahaa kaudella 1976–1977. Hän voitti Tšekkoslovakian mestaruuden vuosina 1970, 1974, 1975 ja 1977. Pelaajauransa lopulla hän pelasi Belgiassa ja Itävallassa. Švehlík pelasi Tšekkoslovakian maajoukkueessa 17 maaottelua, joissa hän teki neljä maalia. EM-kilpailuissa 1976 hän teki loppuottelun kahdeksannella minuutilla 1–0-johtomaalin Länsi-Saksaa vastaan mutta hänet otettiin vaihtoon ennen jatkoaikaa ja mestaruuden Tšekkoslovakialle ratkaissutta rangaistuspotkukilpailua. Vuonna 1972 Švehlík voitti alle 23-vuotiaiden Euroopan-mestaruuden. Pelaajauransa jälkeen Švehlík on toiminut Slovan Bratislavassa valmentajana ja johtotehtävissä. == Lähteet == Luokka:Tšekkoslovakialaiset jalkapalloilijat Luokka:Slovakialaiset jalkapalloilijat Luokka:Slovakialaiset jalkapallovalmentajat Luokka:Vuonna 1950 syntyneet Luokka:Elävät henkilöt
Robert Lyly

Robert Staffan Lyly, sukunimi aik. Lustig (1880/1881 – 18. huhtikuuta 1933 Helsinki) oli suomalainen rakennusmestari ja rakennusurakoitsija.Kuolleita, Aika, 19.04.1933, nro 89, s. 2, Kansalliskirjaston digitaaliset aineistotKuolleita, Kaiku, 21.04.1933, nro 90, s. 3, Kansalliskirjaston digitaaliset aineistot Lyly kävi Oulussa kansakoulun ja suoritti rakennusmestarin tutkinnon Oulun teollisuuskoulussa. Hän oli jonkin aikaa Yhdysvalloissa ja palasi sitten Suomeen toimien piirtäjänä useissa helsinkiläisissä arkkitehtitoimistoissa. Myöhemmin Lyly ryhtyi rakennusurakoitsijaksi ja rakennutti useita suuria kiinteistöjä kaupunkeihin ja maaseudulle. Lyly rakennutti useita kivitaloja Turkuun. == Suunnittelutöitä == * Yli-Knaapilan tilan päärakennus, Lahela, Tuusula 1915 Tuusulanjoki kulttuurimaisema ja rakennuskanta, Tuusulan kunta 2014, kappale 24. Yli-Knaapila eli Valve * Punavuorenkatu 20, asuinkerrostalo, Helsinki 1923 Talot no 20: Punavuorenkatu 20, Punavuoren psykomaantieteellinen seura 2.2.2009 * Sibeliuksenkatu 7, asuinkerrostalo, Turku, 1923-24 * Yliopistonkatu 14b, asuinkerrostalo, Turku, 1927 * Brahenkatu 18, asuinkerrostalo, Turku 1927 1920-luvun klassismia Turussa (17), Kari Hintsalan Kaponieeri-blogi 6.5.2021 * Kauppiaskatu 20, asuinkerrostalo, Turku 1928 Mystinen äiti lapsineen katseiden yläpuolella, Turun Sanomat 10.8.2004 * Puistokatu 15b), asuinkerrostalo, Turku 1928, Lyly perusti yhtiön ja teki suunnitelmat, mutta myi yhtiön suunnitelmineen ja lopulliset piirustukset teki J.E. Arola, suurimmat muutokset poistunut keskuskeittiö sekä liiketilojen vähentäminen. Puistokatu 15 historia * Rauhankatu 17b (Puistokatu 15a, kulmatalo), asuinkerrostalo, Turku 1928. https://karttapalvelu.lounaistieto.fi/ Karttataso: Rakennettu kulttuuriympäristö/Rakennusperintö (Rakennetun ympäristön kohdeinventoinnit)] == Lähteet == Luokka:Suomalaiset rakennusmestarit Luokka:1880-luvulla syntyneet Luokka:Vuonna 1933 kuolleet
Anton Ondruš

Anton Ondruš (s. 27. maaliskuuta 1950 Solčany) on Tšekkoslovakiaa edustanut slovakialainen jalkapalloilija, pelipaikaltaan puolustaja. Hän oli Tšekkoslovakian maajoukkueen kapteenina voittamassa Euroopan-mestaruutta vuonna 1976. Ondruš edusti kotimaassaan Slovan Bratislavaa ja välillä vuonna 1978 Banská Bystricaa. Hän voitti Tšekkoslovakian mestaruuden vuosina 1974 ja 1975. Pelaajauransa lopulla hän edusti Belgiassa Club Bruggea, Ranskassa Thononia ja Sveitsissä Bieliä. Ondruš pelasi Tšekkoslovakian maajoukkueessa 58 maaottelua, joissa hän teki yhdeksän maalia. Ensimmäisen maaottelunsa hän pelasi vuonna 1974 ja viimeisen vuonna 1980. Hän pelasi EM-kilpailuissa 1976 ja 1980. Tšekkoslovakia voitti vuonna 1976 Euroopan-mestaruuden kukistettuaan loppuottelussa Länsi-Saksan rangaistuspotkukilpailussa, jossa Ondruš teki joukkueensa kolmannen maalin. Välierässä Alankomaita vastaan Ondruš teki joukkueensa ensimmäisen maalin mutta ottelu meni jatkoajalle Alankomaiden tasoitettua Ondrušin omalla maalilla. Ondruš valittiin EM-turnauksen tähdistöjoukkueeseen. Vuoden 1980 EM-kilpailuissa Ondruš pelasi Tšekkoslovakian kaikki neljä ottelua joukkueen saavuttaessa pronssia. Ondruš toimi Ranskassa pelatessaan kaudella 1986–1987 myös Thononin valmentajana. Myöhemmin hän on toiminut Slovan Bratislavan puheenjohtajana. == Lähteet == Luokka:Tšekkoslovakialaiset jalkapalloilijat Luokka:Slovakialaiset jalkapalloilijat Luokka:Tšekkoslovakialaiset jalkapallovalmentajat Luokka:Slovakialaiset jalkapallovalmentajat Luokka:Vuonna 1950 syntyneet Luokka:Elävät henkilöt
Jaroslav Křička

Jaroslav Křička (27. elokuuta 1882 Kelč, Määri – 23. tammikuuta 1969 Praha) oli tšekkiläinen säveltäjä, kapellimestari ja musiikin opettaja. Hänen veljensä Petr Křička ja sisarensa Pavla Křičkova olivat runoilijoita. Petr kirjoitti muun muassa sanoitukset säveltäjä Josef Sukin vuoden 1932 Los Angelesin olympialaisissa hopeaa voittaneeseen teokseen Into A New Life. Křička itse osallistui vuoden 1936 Berliinin olympialaisiin, joissa hänet palkittiin pronssimitalilla orkesterimusiikissa teoksellaan Mountain Suite. == Lähteet == == Aiheesta muualla == Luokka:Vuonna 1882 syntyneet Luokka:Vuonna 1969 kuolleet Luokka:Tšekkiläiset säveltäjät Luokka:Tšekkiläiset kapellimestarit Luokka:Tšekkoslovakialaiset olympiamitalistit
Saint-Louisin departementti

Saint-Louisin departementti () on departementti Saint-Louisin alueella Senegalissa. Sen hallinnollinen keskus on Saint-Louisin kaupunki. Departementin pinta-ala on 879 neliökilometriä. Asukkaita on arviolta 312 400 henkeä (vuonna 2015). ==Maantiede ja ilmasto== Saint-Louisin departementti sijaitsee Senegalin luoteisosassa Senegaljoen suussa. Se rajoittuu idässä Saint-Louisin alueen Daganan departementtiin, etelässä Lougan alueeseen, pohjoisessa Mauritaniaan ja lännessä Atlantin valtamereen. Luonnonalueita ovat Walo, Gandiolais ja Diéri. Seutu kuuluu Sahelin vyöhykkeeseen. Kuiva ja viileä kausi kestää lokakuusta maaliskuuhun, kuiva ja kuuma kausi huhtikuusta kesäkuuhun ja sadekausi heinäkuusta syyskuuhun. Vuotuinen sademäärä on 200–300 millimetriä. ==Hallinnollinen jako ja asutus== Departementtiin kuuluu viisi kuntaa: Fass Ngom, Gandon, Mpal, Ndiébène Gandiole ja Saint-Louis. 71 % väestöstä asuu Saint-Lousin kaupungissa. Asukkaista 54 % on wolofeja, 39 % fulbeja ja 4 % maureja. ==Liikenne, talous ja palvelut== Saint-Louisin kautta kulkee maantie N2. Sen lähellä sijaitsee kansainvälinen lentoasema. Liikenneväylänä toimii myös Senegaljoki. Väestön pääelinkeinot ovat kalastus, kaupankäynti, matkailu, maanviljely ja karjanhoito. Tärkeimmät viljelykasvit ovat vesimeloni, lehmänpapu, riisi, maapähkinä ja vihannekset. Tuotantoeläimiä ovat naudat, lampaat, vuohet, hevoset, aasit, kamelit ja siipikarja. Saint- Louis on yksi Senegalin matkailun keskuksista. Nähtävyyksiin kuuluvat Unescon maailmanperintökohteeksi valittu kaupungin historiallinen keskusta ja Langue de Barbarien kansallispuisto. Puhtaan juomaveden ulottuvilla asuu 96 % väestöstä. Terveyspalveluihin kuuluu sairaala, kaksi terveyskeskusta, kolme armeijan lääkintäkeskusta ja 22 yksityislääkäriä. Julkiset koulutuspalvelut käsittävät peruskouluja, lyseoita ja ammattikouluja. Saint-Louisissa toimii Gaston Bergerin yliopisto. Kulttuurilaitoksia ovat kaksi kulttuurikeskusta, 59 kirjastoa, 33 teatterisalia ja neljä taidegalleriaa. ==Lähteet== Luokka:Saint- Louisin alue Luokka:Senegalin departementit
Karl Johan Sahlberg

Karl Johannes Sahlberg (1865 – 13. lokakuuta 1941) oli suomalainen agronomi jarakennusmestari.Dödsfall, Svenska Pressen, 16.10.1941, nro 239, s. 4, Kansalliskirjaston digitaaliset aineistot Sahlberg kävi Turun teknillisen reaalikoulun ja sen jälkeen hän opiskeli Mustialan maanviljelysoppilaitoksessa valmistuen sieltä agronomiksi 1886. Sahlberg oli lyhyen aikaa kartoitustöissä mutta lähti siten Yhdysvaltoihin 1887 ja opiskeli siellä kymmenen vuoden aikana arkkitehtuuria sekä teoriassa että käytännössä. Suomeen palattuaan hänellä oli jonkin aikaa maatila Ali-Kirjalan kylässä Paraisilla kunnes hän siirtyi Turkuun rakennusmestariksi. Sahlberg suunnitteli Turkuun osoitteessa Yliopistonkatu 28 sijaitsevan As oy AskalanYleiskaava 2029 - Arvokkaat rakennetun ympäristön kohteet, Turun kaupunki 24.08.2018, Kotikatu 2 sijaitsevan kivisen Asunto Oy LausteentorninKävelyretkiä jugendin jäljillä Turussa: jugendtalot täl puol jokkee, Eila Lokka 13.06.2021 sekä 1897 Asunto Oy Neitsyen puisen kaksikerroksisen jugendtalon Sirkkalankatu 42:een. Tämä talo on usein valittu Turun kauneimmaksi taloksi.Turun jugendtalot hivelevät silmää, Turun Sanomat 21.10.2006 Immenpolkua synnytyssairaalaan, Jouni Liuke 8.12.2014 == Lähteet == Luokka:Suomalaiset rakennusmestarit Luokka:Vuonna 1865 syntyneet Luokka:Vuonna 1941 kuolleet
Rhônentsingeli

Rhônentsingeli (Zingel asper) eli aiemmin hyppijätsingeli on ahveniin kuuluva kalalaji. Lajia tavataan uhanlaisena Keski-Euroopasta. ==Koko ja ulkonäkö== Rhônentsingeli voi suurimmillaan kasvaa 22 cm pitkäksi. Kala on ruumiinmuodoltaan pitkänomainen, sukkulamainen ja hoikka, selkäeviä on kaksi. Väritykseltään rhônentsingeli on ruskea tai harmaa ja ruumiissa on kolme tummaa juovaa. Vatsastaan laji valkoinen. ==Levinneisyys ja elintavat== Rhônentsingeli on makean veden laji, jota tavataan Ranskasta ja Sveitsistä. Aikaisemmin se eli koko Rhônejoen alueella, mutta nykyisin hyppijätsingeli esiintyy vain neljässa sivujoessa Durancessa, Beaumessa, Drômessa ja Doubsissa. Lajin elinympäristöä ovat kivikkopohjaiset matalat vedet. Nuoret kalat liikkuvat veden pinnalla ja täysikasvuiset pohjassa. Rhônentsingeli on yöaktiivinen ja syö selkärangattomia eläimiä. Hyppijätsingeli kutee maalis- huhtikuussa ja kutu tapahtuu virtapaikkojen kivikkopohjille. Rhônentsingeli luokitellaan erittäin uhanalaiseksi. Uhkia kannalle ovat elinympäristön saastuminen ja kutualueille vaelluksen estävien patojen rakentaminen. ==Lähteet== Luokka:Ahvenet Luokka:Uhanalaiset kalat
Mikael Damberg

Mikael Damberg (s. 13. lokakuuta 1971 Solna) on ruotsalainen sosiaalidemokraattisen työväenpuolueen poliitikko. Hän oli Ruotsin valtiovarainministeri 2021–2022. Sitä ennen hän on toiminut sisäministerinä 2019–2021 ja elinkeinoministerinä 2014–2019. Damberg on ollut kansanedustajana Ruotsin valtiopäivillä vuodesta 2002. ==Elämä ja ura== Mikael Damberg syntyi vuonna 1971. Hänen isänsä Nils-Gösta oli varainhoitaja Ruotsin sosiaalidemokraattisessa työväenpuolueessa ja äitinsä Riitta-Liisa ensimmäinen naispuolinen Demarinuorten piiripuheenjohtaja. Suomalaisesta äidistään huolimatta Damberg ei omien sanojensa mukaan puhu suomea kovin hyvin, vaikka onkin opiskellut sitä koulussa. Vuosina 1999–2003 Damberg oli Ruotsin sosiaalidemokraattisen nuorisoliiton (SSU) puheenjohtaja. Valtiopäiville hänet valittiin ensimmäistä kertaa vuonna 2002. Vuosina 2012–14 hän oli sosiaalidemokraattien ryhmänjohtaja valtiopäivillä. Vuodesta 2014 vuoteen 2019 hän oli Ruotsin elinkeino- ja innovaatioministeri, ja vuonna 2019 hänestä tuli sisäministeri. Vuonna 2021 hän siirtyi valtiovarainministeriksi. Damberg on opiskellut hallinto-oppia Tukholman yliopistossa, josta hän valmistui vuonna 2000. Hän on naimisissa ja hänellä on kaksi lasta. ==Lähteet== ==Aiheesta muualla== * Mikael Damberg Ruotsin valtiopäivien verkkosivuilla Luokka:Ruotsin sosiaalidemokraattisen työväenpuolueen poliitikot Luokka:Ruotsin valtiovarainministerit Luokka:Ruotsin sisäministerit Luokka:Ruotsin ministerit Luokka:Vuonna 1971 syntyneet Luokka:Elävät henkilöt Luokka:Elävät henkilöt
Vapaamuurarin hauta

Vapaamuurarin hauta voi viitata johonkin seuraavista: * Vapaamuurarin hauta (Helsinki), Kaisaniemen puistossa Helsingissä sijaitseva hauta ja hautamuistomerkki * Vapaamuurarin hauta (Tampere), Hatanpäänpuistossa Tampereella sijaitseva muistomerkki.
Karjalaan jääneiden vainajien muistomerkki (Noormarkku)

Karjalaan jääneiden vainajien muistomerkki on pystytetty Poriin, Noormarkun hautausmaalle vuonna 1989. Muistomerkin pronssiveistos Kannelta soittava tyttö on Eemil Halosen vuonna 1920 tekemä. Pronssiveistos oli aiemmin osa Hiitolan vuoden 1918 sankaripatsasta, joka pystytettiin vuonna 1920 Hiitolan hautausmaalle Laatokan Karjalaan. Veistos siirrettiin sodan aikana Noormarkun kirkkopuistoon. Sankaripatsaan jalusta on edelleen Hiitolassa ja sen päällä on nykyään risti.Noormarkun Karjala-Seura ry /Kannelta soittava tyttö -pronssiveistos; Karjalanliitto.fi Hiitolan sankaripatsasta on kutsuttu myös nimellä Rauhan kannel. Veistoksesta otettu jälkivalos Rauhan kannel vuodelta 1992 on Iisalmessa Vetrean (entisen Veljeskodin) pihallaIisalmen patsaat ja veistokset; Iisalmi.fi.Vapaussodan 1918 sankarihautamuistomerkit; Eemil.fi == Lähteet == Luokka:Noormarkku Luokka:Hiitola Luokka:Porin patsaat ja veistokset
Denmark feist

Denmark feist on yhdysvaltalainen koirarotu. == Ulkonäkö == Denmark feistillä on leveä kuono, riippuvat korvat, atleettinen runko, lyhyt häntä ja sukulaisrotujaan pidemmät raajat. Peräti 70 % pennuista syntyy luonnontöpöhäntäisiksi. Karvapeite on lyhyt ja karhea. Väriltään se on yleensä keltainen tai punainen, toisinaan myös punavalkoinen.Morris, Desmond. Dogs - The Ultimate Dictionary of Over 1000 Dog Breeds, s. 225-226. Trafalgar Square, 2008: North Pomfret, Vermont. == Luonne ja käyttäytyminen == Dennmark feist on omistajaansa kiintyvä ja tätä kohtaan ystävällinen. Se kuitenkin suojelee pelottomasti maatilaansa ulkopuolisia uhkia vastaan. Se jäljestää hiljaa, ja se sekä tappaa riistaa maassa että ajaa sitä puuhun. == Alkuperä == Rodulla ei ole mitään tekemistä Tanskan kanssa, vaan se on saanut nimensä kehittäjistään Dennis Williksestä ja Mark Sladesta. Sen alkuperä johtaa vuoteen 1917, jolloin Virginian Chathamissa asunut Sladen perhe osti matkustavalta kauppamieheltä erikoislaatuisen koiran. Perhe oli niin vaikuttunut koiran metsästysominaisuuksista, että he käyttivät sitä kantaisänä uudentyyppisille puuhun ajaville koirille. Vuonna 1984 Mark Slade ja Dennis Willis (Virginian Danvillestä) nimesivät rodun denmark feistiksi. Denmark Treeing Feist Association perustettiin vuonna 1986. Rotu kuuluu amerikkalaisiin ns. "puuhun ajaviin koiriin" (treeing dogs). Kun riista on paennut puuhun, koira ilmoittaa sen sijainnin metsästäjälle haukkumalla puun juurella. Tämän lisäksi se luokitellaan myös oravakoiriin. Denmark feistiä käytetään lähinnä oravan, mutta myös pesukarhun, ilveksen ja sian metsästykseen. ==Lähteet== Luokka:FCI:n ulkopuoliset rodut Luokka:Feist-rodut Luokka:Yhdysvaltalaiset koirarodut
Jakub Obrovský

Jakub Obrovský (24. joulukuuta 1882 Brno Brno-Bytrc – 31. maaliskuuta 1949 Praha) oli tšekkiläinen kuvataiteilija ja kuvanveistäjä. Obrovský osallistui vuoden 1932 Los Angelesin olympialaisiin, joissa hänet palkittiin pronssimitalilla patsaissa teoksellaan "Odysseus". Vuoden 1936 Berliinin olympialaisiin hän ei osallistunut, koska hän boikotoi niitä Adolf Hitlerin harjoittaman politiikan vuoksi. == Lähteet == Luokka:Vuonna 1882 syntyneet Luokka:Vuonna 1949 kuolleet Luokka:Tšekkiläiset taiteilijat Luokka:Tšekkiläiset kuvanveistäjät Luokka:Tšekkoslovakialaiset olympiamitalistit
Janne Monni

Janne Monni (s. 5. marraskuuta 1974) on suomalainen uransa lopettanut pesäpalloilija. Monni pelasi Superpesistä kaudet 1993-2005. Hän edusti urallaan Superpesiksessä Kiteen Palloa ja Joensuun Mailaa. Kiteen Pallossa pelatessaan Monni saavutti kaksi SM-kultaa kausina 1999 ja 2000, kaksi SM- hopeaa kausina 1997 ja 2001 sekä yhden SM-pronssin kaudella 1998.https://www.pesis.fi/pesis-info/historia/mitalistit/ Monni pelasi urallaan viisi Itä-Länsi-ottelua vuosina 1997 ja 1999-2002. http://www.mrasilainen.com/scripts/W_IL_aakkos.php Hän pelasi sisäpelissä vaihtajana. https://www.mtvuutiset.fi/artikkeli/janne-monni-lopettaa- pesapallouransa/3637306#gs.0p2yyi Monni pelasi urallaan 323 Superpesiksen runkosarjaottelua. Näissä hän löi yhdeksän kunnaria ja 64 tavallista juoksua, toi 347 juoksua ja keräsi 1577 kärkilyöntiä. Monni pelasi urallaan 42 Superpesiksen ylempää pudotuspeliottelua. Näissä hän löi neljä kunnaria ja 11 tavallista juoksua, toi 55 juoksua ja keräsi 258 kärkilyöntiä. Monni pelasi urallaan seitsemän Superpesiksen karsintasarjan ottelua. Näissä hän löi kolme tavallista juoksua, toi yhdeksän juoksua ja keräsi 31 kärkilyöntiä. http://www.pesiksenmaailma.fi/index.php/pelaajakortit?pelaajaid=310&view;=pelaajakortti == Lähteet == Luokka:Suomalaiset pesäpalloilijat Luokka:Vuonna 1974 syntyneet Luokka:Elävät henkilöt
Kemmer stock cur

Kemmer stock cur on yhdysvaltalainen koirarotu. == Ulkonäkö == Kemmer stock cur on keskikokoinen, voimakasrakenteinen, lihaksikas. Pää on leveä, kallo litteä ja kuono voimakas. Korvat ovat lyhyet ja korkealle asettuneet. Niska on lihaksikas ja vahva. Häntä on joko luonnostaan töpö, lyhyt tai pitkä. Karvapeite voi olla sileä tai karkea. Väritys on yleensä keltainen, mutta myös brindlet, siniset ja mustat yksilöt hyväksytään. Säkäkorkeus vaihtelee 46–66 cm välillä.Morris, Desmond. Dogs - The Ultimate Dictionary of Over 1000 Dog Breeds, s. 227. Trafalgar Square, 2008: North Pomfret, Vermont. == Luonne ja käyttäytyminen == Rotu on valpas, älykäs ja nopea oppimaan. Metsästäessä se on nopealiikkeinen. == Alkuperä == Robert Kemmer kehitti kemmer stock curin Tennesseen Crossvillessä alkuperäisen mountain curin uudeksi variaatioksi. Hänen perheensä oli kasvattanut mountain cureja useiden vuosien ajan. 1970-luvulla hän alkoi jalostaa omaa mountain cur -linjaansa. Hän tarvitsi koiran, joka kykenisi sekä villisian ja pesukarhun metsästykseen että maatilan vartiointiin, ja hän keskittyi enemmän käyttöominaisuuksiin kuin ulkonäköön. Vuonna 1991 perustettiin Kemmer Stock Breeders Association ja julkaistiin ensimmäinen rotumääritelmä. Rotu kuuluu amerikkalaisiin ns. "puuhun ajaviin koiriin" (treeing dogs). Kun riista on paennut puuhun, koira ilmoittaa sen sijainnin metsästäjälle haukkumalla puun juurella. Pesukarhun ja villisian metsästyksen lisäksi kemmer stock cur on riittävän rohkea saartamaan karhun ja pitelemään sitä paikoillaan metsästäjän saapumiseen asti. Se on myös hyvä maatilan karjan paimentaja, karjan vartija, farmarin lasten suojelija, murmelin metsästäjä ja käärmeiden jäljittäjä. ==Lähteet== Luokka:FCI:n ulkopuoliset rodut Luokka:Cur-rodut Luokka:Yhdysvaltalaiset koirarodut
Majestic tree hound

Majestic tree hound on yhdysvaltalainen koirarotu. == Ulkonäkö == Majestic tree houndia kuvaillaan ulkonäöltään "erityisen ajokoiramaisen näköiseksi". Sillä on kasvojen alueella samanlaiset rypyt ja riippuva kaulanahka kuin vihikoiralla. Korvat ovat erittäin pitkät, matalalle asettuneet ja ohuet. Kaikki värit ja väriyhdistelmät sallitaan. Säkäkorkeus vaihtelee uroksilla 66–76 cm ja paino 36-–50 kg välillä, nartuilla vastaavat mitat ovat 62–76 cm ja 34–45 kg.Breed Standards for the Majestic Tree Hound . National Kennel Club. Haettu 13.5.2021. == Luonne ja käyttäytyminen == Majestic tree hound on lempeä, hyväluonteinen, tasapainoinen, kunnioitusta herättävä, helppo kouluttaa. Sillä on tarkka hajuaisti, kaunis ääni ja luonnollinen puuhunajamistaito. == Alkuperä == Yhdysvaltain eteläosavaltioiden alkuperäiset pesukarhukoirat olivat englanninkettukoirasta polveutuneiden ajokoirien jälkeläisiä. Ne risteytyivät vihikoiran kanssa, minkä tuloksena kehittyivät puuhun ajavat koirat. Alkuperäiset puuhun ajavat koirat olivat melko raskaita ja muistuttivat ylipäänsä enemmän vihikoiraa. Myöhemmin erityisesti pesukarhukoirista kehittyi virtaviivaisempia ja nopeampia, mutta osa kasvattajista tavoitteli varhaista, hidasta rotutyyppiä, jolla oli vihikoiralta peritty ominaisuus saada vainu heikoimmastakin jäljestä. Vuonna 1979 Lee Newhart otti tavoitteekseen jalostaa uudelleen alkuperäinen puuhun ajava koira, ja jo vuonna 1980 hänen luomansa rotu hyväksyttiin National Kennel Club:ssa. Myöhemmin Ithacassa perustettiin National Majestic Tree Hound Association. Rotu kuuluu amerikkalaisiin ns. "puuhun ajaviin koiriin" (treeing dogs). Kun riista on paennut puuhun, koira ilmoittaa sen sijainnin metsästäjälle haukkumalla puun juurella. Majestic tree hound kehitettiin suurriistan, kuten ilveksen, karhun, puuman ja jaguaarin metsästykseen.Morris, Desmond. Dogs - The Ultimate Dictionary of Over 1000 Dog Breeds, s. 228-229 Trafalgar Square, 2008: North Pomfret, Vermont. == Lähteet == Luokka:Yhdysvaltalaiset koirarodut Luokka:Ajokoirat Luokka:FCI:n ulkopuoliset rodut
Vuoden eurooppalainen

Vuoden eurooppalainen on Eurooppalainen Suomi -yhdistyksen jakama tunnustus. Tunnustuksen saaja julkaistaan vuosittain Eurooppa-päivänä 9.5. Tunnustus annetaan henkilölle, joka synnyttää keskustelua ja lisää tietoisuutta Euroopan unioniin ja Eurooppaan liittyvistä poliittisista, yhteiskunnallisista ja inhimillisistä kysymyksistä.EU-kirjeenvaihtaja Susanna Turusesta Vuoden eurooppalainen -tunnustuksen saaja, Eurooppalainen Suomi, viitattu 13.5.2021 * 2020 Susanna Turunen, Yleisradion EU-kirjeenvaihtajaYlen EU-kirjeenvaihtaja Susanna Turunen on Suomen ensimmäinen Vuoden eurooppalainen Yle, uutiset, viitattu 13.5.2021 * 2021 Timo Miettinen, Helsingin yliopiston Eurooppa- keskuksen tutkijaVuoden eurooppalainen. Suomen Kuvalehti no 19/2021, 13.5.2021 s. 53 * 2022 Antti Kuronen, Yleisradion ulkomaankirjeenvaihtaja.Sodista ja konflikteista raportoiva Ylen Antti Kuronen on Vuoden eurooppalainen 2022: "Tämä ei ole extremelaji, tämä on journalismia" Yle, uutiset, viitattu 9.5.2022 * 2023 Juha Jokela, Ulkopoliittisen instituutin EU-ohjelmajohtaja ==Lähteet== Luokka:Kunniamaininnat
Klaus Schwab

Klaus Schwab (s. 1938 Ravensburg, SaksaKlaus Schwab, Biography, World Economic Forum. Viitattu 13.5.2021) on saksalais-sveitsiläinenBarmettler, Stefan: Klaus Schwab und das Schweizer Bürgerrecht: Ein Berner Irrlauf, Handelszeitung 14.11.2019 koneinsinööri ja taloustieteilijä. Hän on perustanut Maailman talousfoorumin 1971.Ulkolinja: Davosin foorumin kulisseissa Yle.fi, 20.1.2020, viitattu 13.5.2021 Schwab on entinen Bilderberg-ryhmän ohjausryhmän jäsen. Schwab on perustanut puolisonsa Hilde Schwabin kanssa 1998 säätiön Schwab Foundation for Social Entrepreneurship sosiaalisen yrittäjyyden edistämiseksi. Schwab on kirjoittanut neljännestä teollisesta vallankumouksesta talousfoorumin pamfletissa The Great Reset ja kirjoissaan.Vappu Kaarenoja, En usko. Suomen Kuvalehti no 19/2021, 13.5.2021 s. 32 Schwab kirjoittaa teoksessa Moderne Unternehmensführung im Maschinenbau, että menestyäkseen nykyaikaisen yrityksen on palveltava paitsi osakkaita, myös muita yritykseen liittyviä henkilöitä. Muita hänen kirjojaan ovat 30 kielelle käännetty The Fourth Industrial Revolution (2016) ja Shaping the Fourth Industrial Revolution (2018). Klaus ja Hilde Schwab avioituivat 1971. Heillä on kaksi lasta. ==Lähteet== ==Aiheesta muualla== Luokka:Sveitsiläiset taloustieteilijät Luokka:Vuonna 1938 syntyneet Luokka:Elävät henkilöt
Mountain treeing feist

Mountain treeing feist on yhdysvaltalainen koirarotu. == Ulkonäkö == Mountain treeing feististä on olemassa useita eri linjoja ja variaatioita: päätyypit ovat mountain feist ja treeing feist. Korvien tulisi olla pystyt, mutta käytännössä puolipystyjä, kärjistä taittuneita korvia näkee paljon. Häntä voi olla minkä tahansa pituinen tai typistetty; Suomessa on voimassa typistyskielto, mutta Yhdysvalloissa se toistaiseksi sallitaan. Karvapeite on lyhyt. Kaikki värit ja väriyhdistelmät sallitaan. Säkäkorkeus vaihtelee 25–55 cm välillä ja paino 5–16 kg välillä.Morris, Desmond. Dogs - The Ultimate Dictionary of Over 1000 Dog Breeds, s. 229–230. Trafalgar Square, 2008: North Pomfret, Vermont. == Alkuperä == 1800-luvulla Yhdysvaltain kaakkoisosavaltioiden vuoristoissa eläneet maalaisasukkaat käyttivät pieniä metsästyskoiria. 1900-luvun lopulla olosuhteet olivat kuitenkin muuttuneet ja elinolot parantuneet, eikä näitä koiria enää tarvittu. 1980-luvun alussa rodun harrastajat aloittivat treeing feistin elvytysprojektin, ja vuonna 1984 perustettiin Mountain Feist Association. Vuonna 1985 sen nimeksi muutettiin American Treeing Feist Association, ja vuonna 1986 perustettiin puolestaan Mountain Feist Breeders Club, joka aloitti virallisen rekisteröinnin. Vuonna 1992 toimintansa aloitti puolestaan Mountain Treeing Feist Organization ja vuonna 1999 Traditional Treeing Feist Club. Alun perin termiä Treeing Feist ("puuhun ajava feist") käytettiin mistä tahansa pienestä koirasta, jolla oli puuhunajamistaipumus. Osaa niistä jalostettiin kuitenkin systemaattisesti, ja ne saivat lopulta rotunimen Mountain Treeing Feist tai American Treeing Feist. Koska kaikki feistit ja treeing-koirat ovat amerikkalaisia, sana American on käytännössä tarpeeton, minkä vuoksi ensiksi mainittua nimitystä suositellaan. United Kennel Club rekisteröi treeing feistiä ja mountain feistiä kahtena eri rotuna: ensiksi mainittua vuodesta 1998 ja jälkimmäistä vuodesta 2015 lähtien.Treeing Feist. United Kennel Club. Haettu 13.5.2021.Mountain Feist. United Kennel Club. Haettu 13.5.2021. Rotu kuuluu amerikkalaisiin ns. "puuhun ajaviin koiriin" (treeing dogs). Kun riista on paennut puuhun, koira ilmoittaa sen sijainnin metsästäjälle haukkumalla puun juurella. Tämän lisäksi se luokitellaan myös oravakoiriin. Mountain treeing feist on erikoistunut oravan ja pesukarhun metsästykseen, mutta sitä käytetään myös opossumin, ilveksen, puuman ja karhun metsästykseen. ==Lähteet== Luokka:FCI:n ulkopuoliset rodut Luokka:Feist-rodut Luokka:Yhdysvaltalaiset koirarodut
Mountain view cur

Mountain view cur on yhdysvaltalainen koirarotu. == Ulkonäkö == Korvat ovat riippuvat ja häntä joko luonnontöpö tai typistetty. Karvapeite on lyhyt ja väriltään valkoinen, keltainen, punainen, brindle, musta tai musta brindlein merkein.Morris, Desmond. Dogs - The Ultimate Dictionary of Over 1000 Dog Breeds, s. 230–231. Trafalgar Square, 2008: North Pomfret, Vermont. == Luonne ja käyttäytyminen == Mountain view cur on monipuolinen metsästyskoira, nopealiikkeinen jäljestäjä. Oravia ajaessaan se on hiljainen, mutta ilmoittaa puuhun ajaessaan riistasta kirkkaalla ja kuuluvalla äänellä. == Alkuperä == 1980-luvulla New Yorkin Aftonissa asunut Michael Bloodgood aloitti systemaattisen jalostuksen luodakseen poikkeuksellisen etevän puuhun ajavan koiran. Hän käytti jalostusohjelmaansa mountain curia ja kemmer stock curia. Vuonna 1997 perustettiin Mountain View Cur Registry ja uuden rodun rekisteröinti saattoi alkaa. Rotu kuuluu amerikkalaisiin ns. "puuhun ajaviin koiriin" (treeing dogs). Kun riista on paennut puuhun, koira ilmoittaa sen sijainnin metsästäjälle haukkumalla puun juurella. Oravien, pesukarhujen ja opossumien puuhun ajamisen lisäksi mountain view curia on käytetty kaniinin, kalkkunan, metsäkanan, fasaanin, villisian, kojootin, puuman ja karhun metsästykseen sekä karjan paimennukseen. ==Lähteet== Luokka:FCI:n ulkopuoliset rodut Luokka:Cur-rodut Luokka:Yhdysvaltalaiset koirarodut
Mullins' feist

Mullins' feist on yhdysvaltalainen koirarotu. == Ulkonäkö == Mullins' feist on tyypillisiä pesukarhukoiria selkeästi pienempi. Sen pää on leveä ja erikoisesti litteä, korvat riippuvat ja häntä joko pitkä tai luonnontöpö. Karvapeite on lyhyt, sileä ja tiheä. Väritys voi olla joko keltainen (vaaleasta tummaan), musta, keltainen valkoisin merkein tai musta valkoisin merkein. Säkäkorkeus vaihtelee 38–45 cm välillä.Morris, Desmond. Dogs - The Ultimate Dictionary of Over 1000 Dog Breeds, s. 231–232. Trafalgar Square, 2008: North Pomfret, Vermont. == Luonne ja käyttäytyminen == Mullins' feist on aktiivinen, ketterä koira jolla on nopeat, sulavat ja vaivattomat liikkeet. == Alkuperä == 1970-luvulla Jody Mullins sai selville Tennesseessä kehitetyn treeing feist-linjan olemassaolosta. Hän hankki sieltä uroksen ja kaksi narttua, joilla hän aloitti uuden rodun jalostuksen kotonaan Arkansas'n Beardenissa. Roturekisteri perustettiin vuonna 1997 ja rotujärjestö vuonna 1998. Rotu kuuluu amerikkalaisiin ns. "puuhun ajaviin koiriin" (treeing dogs). Kun riista on paennut puuhun, koira ilmoittaa sen sijainnin metsästäjälle haukkumalla puun juurella. Tämän lisäksi se luokitellaan myös oravakoiriin. Mullins' feist ajaa puuhun oravia, pesukarhuja ja opossumeita, mutta sitä käytetään toisinaan myös villisian metsästykseen. ==Lähteet== Luokka:FCI:n ulkopuoliset rodut Luokka:Feist-rodut Luokka:Yhdysvaltalaiset koirarodut
Trisha Paytas

Trisha Kay Paytas (s. 8. toukokuuta 1988) on yhdysvaltalainen mediapersoona, tubettaja, malli ja laulaja. Hän on syntynyt Riversidessä, Kaliforniassa ja kasvatettu Illinoisissa. Teini-ikäisenä Paytas muutti Los Angelesiin. Tämän jälkeen Paytas alkoi strippariksi ja alkoi näyttelemään työn ohella. Hän on ollut mukana myös lukuisissa musiikkivideoissa, mukaan lukien Eminemin ja Amy Winehousen videoilla. Vuonna 2006 Paytas alkoi kuvaamaan videoita YouTubeen kanavalleen blndsundoll4mj. Luokka:Vuonna 1988 syntyneet Luokka:Elävät henkilöt Luokka:Yhdysvaltalaiset tubettajat Luokka:Yhdysvaltalaiset mallit Luokka:Yhdysvaltalaiset laulajat
Randall Jarrell

Randall Jarrell (1914 Nashville, Tennessee, Yhdysvallat – 1965 Greensboro, Pohjois-Carolina, Yhdysvallat) oli yhdysvaltalainen kirjailija, kriitikko, esseisti ja kääntäjä. Jarrellin esikoiskokoelma Blood for a Stranger ilmestyi 1942, ja kautta koko tuotantonsa aina viimeiseen kokoelmaan The Lost World (1965) hän keskittyy lyriikassaan lapsen suulla ilmaistuun menetyksen tunteeseen. Hän käänsi englanniksi Rainer Maria Rilken runoja ja sai tästä vaikutteita omaan tuotantoonsa. ==Lähteet== Luokka:Yhdysvaltalaiset kirjailijat Luokka:Vuonna 1914 syntyneet Luokka:Vuonna 1965 kuolleet
Cajuninoravakoira

Cajuninoravakoira (Original Cajun Squirrel Dog) on yhdysvaltalainen koirarotu. == Ulkonäkö == Pää on litteä, korvat riippuvat ja häntä joko luonnontöpö tai typistetty. Karvapeite on lyhyt ja väriltään joko keltainen, punainen, brindle tai punavalkoinen.Morris, Desmond. Dogs - The Ultimate Dictionary of Over 1000 Dog Breeds, s. 232. Trafalgar Square, 2008: North Pomfret, Vermont. == Alkuperä == 1980-luvun lopulla louisianalainen Calvin Boutee ja tennesseeläinen Robert Kemmer alkoivat jalostaa curien ja feistien välistä risteytyslinjaa. Kantarodut olivat kemmer stock cur, mullins' feist, mountain treeing feist ja "kemmer feist". Original Cajun Squirrel Dog Register perustettiin vuonna 1996. Rotu kuuluu amerikkalaisiin ns. "puuhun ajaviin koiriin" (treeing dogs). Kun riista on paennut puuhun, koira ilmoittaa sen sijainnin metsästäjälle haukkumalla puun juurella. Tämän lisäksi se luokitellaan myös oravakoiriin. Toisin kuin muita puuhun ajavia koiria, cajuninoravakoiraa käytetään lähes yksinomaan pelkästään oravien metsästykseen. ==Lähteet== Luokka:FCI:n ulkopuoliset rodut Luokka:Metsästyskoirat Luokka:Yhdysvaltalaiset koirarodut
Kovalenko

Kovalenko on muun muassa seuraavien henkilöiden sukunimi: * Serhi Kovalenko (1947–2004), neuvostoliittolainen koripalloilija * Andrei Kovalenko (s. 1970), venäläinen jääkiekkoilija * Konstantin Kovalenko (s. 1995), venäläinen karateka * Ljudmyla Kovalenko (1898–1969), ukrainalainen kirjailija * Nikolai Kovalenko (s. 1999), venäläis-yhdysvaltalainen jääkiekkoilija * Viktor Kovalenko (s. 1996), ukrainalainen jalkapalloilija
Gruyèresin linna

Gruyèren linna (sak. Schloss Greyerz, ransk: Château de Gruyères) Gruyèren kaupungissa Sveitsin Fribourgin kantonissa on Sveitsin toiseksi suosituin matkailukohde ja kansallisesti merkittävä kulttuuriperintökohde. == Historia == Ensimmäisen kerran vuonna 1244 asiakirjoissa mainittu linna rakennettiin vuosien 1270 ja 1282 välillä Savoijin linnoitusten tyyliä mukaillen. Neliömäistä pohjakaavaa reunustavat korkeat muurit, joiden kulmissa ovat vartiotornit. Kaakkoiskulmassa on suuri pyöreä torni. Linnaa ja ympäröiviä herttuakuntia hallitsivat vuosisatojen ajan Gruyèresin kreivit. Kreivi Michel de Gruyères ajautui konkurssiin vuonna 1554. Hänen velkojansa Fribourgin ja Bernin kantonit takavarikoivat Michelin omaisuuden ja jakoivat kreivikunnan. Vuodesta 1555 vuoteen 1798 linnasta tuli Fribourgin haastemiesten asuinpaikka, ja vuoteen 1848 linnassa asuivat Fribourgin viranhaltijat. Vuonna 1849 linna huutokaupattiin. Sen osti Bovyn suku, joka kunnosti linnan ja käytti sitä kesäasuntonaan. Fribourgin kantoni osti linnan takaisin vuonna 1938. Linnasta tehtiin museo ja se avattiin yleisölle. Vuodesta 1993 lähtien rakennuksen ja taidekokoelman konservoinnista ja esittelystä on huolehtinut tehtävään perustettu säätiö. == Lähteet == == Aiheesta muualla == *Linnan viralliset sivut *Gruyerin linna saksalaisella Burgenwelt-sivustolla Luokka:Sveitsin linnat Luokka:Fribourgin kantoni
Tambacounda

Tambacounda on kaupunki ja Tambacoundan alueen hallinnollinen keskus Senegalissa. Se sijaitsee maan itäosassa 464 kilometriä Dakarista itään. Kaupungissa on 119 100 asukasta (vuonna 2016, arvio). Kaupunki on tunnettu tukahduttavan kuumasta ilmanalastaan. Sen asukkaat ovat etupäässä mandinkoja, bambaroita ja bassareja. Tambacounda oli pieni kylä 1900-luvun alkuun saakka, jolloin rakennettiin sen kautta kulkeva Dakarin–Nigerin rautatie. Se kasvoi nopeasti maapähkinän viljelyn ja Ranskan Sudanista tulleiden siirtolaisten ansiosta. Myöhemmin sinne muutti fulbeja Sékou Tourén hallitsemasta Guineasta. Kaupungin väkiluku laski 1970-luvun kuivuusjakson seurauksena. Tambacounda on N1, N6 ja N7 -maanteiden muodostama liikennekeskus. Siellä on myös lentokenttä. Kaupungin tärkein teollisuuslaitos on Sodefitexin puuvillatehdas. Matkailu suuntautuu lähinnä Kédougoun alueen luontokohteisiin. Paikallisia nähtävyyksiä ovat raunioituvat rautatierakennukset ja käsityöläiskeskus. ==Lähteet== Luokka:Senegalin kaupungit
Matti Hoffström

Karl Alarik (Matti) Hoffström (31. lokakuuta 1875 Ristiina – 2. joulukuuta 1957 Helsinki) oli suomalainen lääkäri ja professori.Ylioppilasmatrikkeli 1853–1899Dr. Matti Hoffström 60 år, Hufvudstadsbladet, 31.10.1935, nro 294_2p, s. 4, Kansalliskirjaston digitaaliset aineistot Hoffströmin vanhemmat olivat eversti Berndt Rudolf Hoffström ja Elin Maria Lovisa Brunou. Hän pääsi ylioppilaaksi 1893 Kuopion yksityislyseosta ja valmistui Helsingin yliopistosta lääketieteen kandidaatiksi 1898, lääketieteen lisensiaatiksi 1903 ja lääketieteen ja kirurgian tohtoriksi 1911. Hän erikoistui gynekologiksi. Hoffström oli Tampereen synnytyslaitoksen johtajana 1905–1939 ja toimi myös yksityislääkärinä Tampereella. Hän sai professorin arvon 1955. Hoffström oli Tampereen kaupunginvaltuuston jäsenenä 1911–1918. Hoffström oli naimisissa 1904–1955 sairaanhoitaja Zaida Celinda Lindströmin (k. 1955) kanssa. == Julkaisuja == Nimellä K. A. Hoffström: * Katsaus Tampereen synnytyslaitoksen toimintaan viimeksi kuluneiden 25 vuoden aikana 1906-1930: tilastollis- kliinillinen tutkielma. Tampereen synnytyslaitos, Tampere 1932 * Eine Serie von 100 Kaiserschnitten. Acta obstetricia et gynecologica skandinavica. Vol. XIV. Fasc.1. Helsingfors 1934 * Toista tuhatta pihtisynnytystä käsittävä sarja Tampereen synnytyslaitoksesta. Tampereen synnytyslaitos, Tampere 1941 == Lähteet == Luokka:Suomalaiset lääkärit Luokka:Suomalaiset professorin arvonimen saaneet Luokka:Tampereen kaupunginvaltuutetut Luokka:Vuonna 1875 syntyneet Luokka:Vuonna 1957 kuolleet
František Veselý

František Veselý (7. joulukuuta 1943 Praha – 30. lokakuuta 2009) oli Tšekkoslovakiaa edustanut tšekkiläinen jalkapalloilija, pelipaikaltaan hyökkääjä. Hän oli Tšekkoslovakian maajoukkueen pelaajana voittamassa Euroopan-mestaruutta vuonna 1976. Veselý edusti kotimaassaan Dukla Prahaa kausina 1962–1964 ja Slavia Prahaa kausina 1964–1980. Hän voitti Tšekkoslovakian mestaruuden vuonna 1964. Pelaajauransa lopulla hän pelasi Itävallassa. Veselý pelasi Tšekkoslovakian maajoukkueessa 34 maaottelua, joissa hän teki kolme maalia. Ensimmäisen maaottelunsa hän pelasi syyskuussa 1965 ja viimeisen maaliskuussa 1977. Hän pelasi MM-kilpailuissa 1970 ja EM- kilpailuissa 1976. Tšekkoslovakia voitti vuonna 1976 Euroopan-mestaruuden kukistettuaan loppuottelussa Länsi-Saksan rangaistuspotkukilpailussa. Veselý tuli loppuottelun jatkoajalla vaihdosta kentälle. Lukemin 3–1 päättyneessä välieräottelussa Alankomaita vastaan hän teki joukkueensa kolmannen maalin tultuaan siinäkin jatkoajalla kentälle. == Lähteet == Luokka:Tšekkoslovakialaiset jalkapalloilijat Luokka:Tšekkiläiset jalkapalloilijat Luokka:Vuonna 1943 syntyneet Luokka:Vuonna 2009 kuolleet
Mountain cur

Mountain cur on yhdysvaltalainen koirarotu. == Ulkonäkö == Mountain cur on karupiirteinen ja voimakasrakenteinen. Intiaanikoirien perimä näkyy siinä, ettei se ole yhtä ajokoiramaisen näköinen kuin muut, sille sukua olevat pesukarhukoirat: sen pää on leveämpi ja runko tukevarakenteisempi. Häntä voi olla pitkä, luonnontöpö tai typistetty.Morris, Desmond. Dogs - The Ultimate Dictionary of Over 1000 Dog Breeds, s. 232–233. Trafalgar Square, 2008: North Pomfret, Vermont. Säkäkorkeus vaihtelee 40–66 cm ja paino 13,5–27 cm välillä. Sallitut väritykset ovat: *yksivärinen \- keltainen \- punainen \- ruskea \- sininen \- brindle \- musta *kaksivärinen \- mikä tahansa perusväreistä tan-merkein \- mikä tahansa perusväreistä valkoisin merkein \- mikä tahansa perusväreistä brindle-merkein == Luonne ja käyttäytyminen == Rotu on metsästettäessä hiljaisempi kuin tyypillisemmät pesukarhukoirat, mutta samalla myös vähemmän tehokas jäljestäjä. == Alkuperä == Mountain cur on alun perin kotoisin Ohiojoen laaksosta ja polveutuu englanninkettukoirasta, maahan tuoduista paimenkoirista ja paikallisista intiaanikoirista. Se on läheistä sukua amerikanleopardikoiralle. Aiemmin tennesseenajokoira luokiteltiin mountain curin muunnokseksi, mutta se on myöhemmin saavuttanut Yhdysvalloissa virallisen statuksen omana rotunaan. 1900-luvulla mountain curin suosio hiipui, ja toisen maailmansodan jälkeen jäljellä oli vain muutamia puhdasrotuisia yksilöitä. Rodun harrastajat aloittivat elvytysprojektin ja perustivat Original Mountain Cur Breeders Association:n. Järjestö virallisti mountain curin roduksi vuonna 1957. Tärkeimmät jalostuslinjat olivat Arline, Ledbetter, McConnell, Stephens ja York. Rotu kuuluu amerikkalaisiin ns. "puuhun ajaviin koiriin" (treeing dogs). Kun riista on paennut puuhun, koira ilmoittaa sen sijainnin metsästäjälle haukkumalla puun juurella. Mountain cur kykenee ajamaan puuhun suurriistaa, ja onkin puuhun ajamisessa etevä. Sitä on myös käytetty karjan ja perheen vartiointiin sekä muukalaisia että petoeläimiä vastaan. ==Lähteet== Luokka:FCI:n ulkopuoliset rodut Luokka:Cur-rodut Luokka:Yhdysvaltalaiset koirarodut
Vulkaaninen pommi

thumb|Mantelin muotoinen vulkaaninen pommi. Vulkaaninen pommi on tulivuorenpurkauksessa ilmaan lentänyt laavan kappale, jonka läpimitta on yli 64 millimetriä. Kappale voi olla kokonaan tai osittain sula, ja se jähmettyy osittain jo ilmalennon aikana. Vulkaaniset jaotellaan muodon mukaan useisiin ryhmiin, ja muoto määräytyy alkuperäisen koon, viskositeetin ja lentovauhdin perusteella. Suurin osa pommeista on kuitenkin jossain määrin pitkulaisia. Lehmänlanta- tai pannukakkupommeiksi kutsutaan sellaisia kappaleita, jotka litistyvät laskeutuessaan. Sellaisiin pommeihin, joiden sisin on edelleen sulaa vaikka ulkokuori on jo jähmettynyt, voi syntyä halkeamia kuoreen, kun sisäosien kaasut räjähtelevät. Tällaista muodostelmaa kutsutaan leivänkuoripommiksi. Vulkaanisia pommeja syntyy erityisesti Stromboli- ja Vulcano-tyypin purkauksissa. Pommit ovat melko raskaita eivätkä siksi lennä kovin kauas. Suurimmat Vulcano-purkaukset voivat heittää pommeja nopeudella 200–400 m/s ja lennättää niitä jopa 5 kilometrin päähän. Pommit voivat tietysti rinnettä pitkin vierimällä päätyä vielä kauemmaskin, ja vuorten juurilla olevat pommit ovatkin huomattavan pyöreitä, koska niiden särmät ovat hioutuneet vierimisen aikana. == Lähteet == == Aiheesta muualla == Luokka:Vulkanologia
Jarkko Perttula

Jarkko Perttula (s. 23. maaliskuuta 1978) on suomalainen uransa lopettanut pesäpalloilija. Perttula pelasi Superpesistä kaudet 1995-2009. Hän edusti urallaan Superpesiksessä Siilinjärven Pesistä, Sotkamon Jymyä, Puijon Pesistä, Kiteen Palloa ja Joensuun Mailaa. Sotkamon Jymyssä pelatessaan Perttula saavutti SM-hopean kaudella 2000.https://www.pesis.fi/pesis- info/historia/mitalistit/ Perttula pelasi urallaan kuusi Itä-Länsi-ottelua vuosina 1999, 2000 ja 2003-2006. http://www.mrasilainen.com/scripts/W_IL_aakkos.php Perttula pelasi sisäpelissä vaihtajana tai etenijänä ja ulkokentällä kopparina. https://yle.fi/urheilu/3-5980668 Perttula pelasi urallaan 337 Superpesiksen runkosarjaottelua. Näissä hän löi kuusi kunnaria ja 46 tavallista juoksua, toi 387 juoksua ja keräsi 1642 kärkilyöntiä. Perttula pelasi urallaan 55 Superpesiksen ylempää pudotuspeliottelua. Näissä hän löi yhden kunnarin ja kolme tavallista juoksua, toi 45 juoksua ja keräsi 305 kärkilyöntiä. Perttula pelasi urallaan 14 Superpesiksen karsintasarjan ottelua. Näissä hän löi neljä tavallista juoksua, toi 28 juoksua ja keräsi 84 kärkilyöntiä. http://www.pesiksenmaailma.fi/index.php/pelaajakortit?pelaajaid=385&view;=pelaajakortti == Lähteet == Luokka:Suomalaiset pesäpalloilijat Luokka:Vuonna 1978 syntyneet Luokka:Elävät henkilöt
Rauhanraha

Rauhanraha () oli eurooppalainen keskiaikainen oikeudellinen termi, joka käsitti tuomarille tai valtiovarainministerille maksettavan rauhanrahan, joka mahdollisti rauhan rikoksen tehneelle ja rikoksesta kärsineelle osapuolille. Raha perittiin rikoksentehneeltä ja maksettiin rikoksen uhrille sovitustyönä. Maksanut osapuoli sai maksaessaan täyden oikeudellisen suojan. Korvaus oli yleensä kolmasosa ehdotetusta korvauksesta. Myöhemmin rauhanrahaa alettiin kutsuttiin nimellä Wette, veto. Luokka:Oikeushistoria Luokka:Rikosoikeus Luokka:Keskiajan yhteiskunta